nahid-hub/BLUGE-bengali-wikipedia-section-title-prediction huggingface dataset:
বিধি বিধি মেনে নিয়ন্ত্রক ও নিরীক্ষক জেনারেল প্রধানমন্ত্রীকে অবহিত করার পরে নিরীক্ষা রিপোর্ট দেশের রাষ্ট্রপতির কাছে জমা দেন। অডিটর জেনারেলের রিপোর্টগুলি পরে সংসদের পাবলিক অ্যাকাউন্টস কমিটি (পিএসি) দ্বারা আলোচনা করা হয়।

পিএসি এর কার্যক্রমের সাথে সংশ্লিষ্ট কর্মকর্তাদের শুনানির সময় অডিটর জেনারেলের প্রতিবেদনের গুরুত্বপূর্ণ পর্যবেক্ষণ এবং মন্তব্যগুলি যাচাই করা জড়িত। পিএসি বৈঠকের ফলাফলের মধ্যে কমিটির সুপারিশগুলির সাথে মন্ত্রক এবং নির্বাহী সংস্থাগুলির প্রতিক্রিয়া অন্তর্ভুক্ত রয়েছে, যা প্রায়শই নির্বাহী বিভাগগুলিকে মান্য করা বাধ্যতামূলক বলে মনে করা হয়। প্যাককে কার্যকরভাবে কার্যকর করতে সক্ষম করার জন্য ওসিএগের সাধারণত ভূমিকা রয়েছে। এটি প্রায় সময় জুড়ে প্যাককে প্রয়োজনীয় সহায়তা দেয়।

সঠিক অনুচ্ছেদ শিরোনাম কোনটি?
titleA. সাংবিধানিক আদেশ
titleB. দক্ষতা নিরীক্ষা
titleC. আন্তর্জাতিক সহযোগিতা
titleD. পাবলিক অ্যাকাউন্টস কমিটি (পিএসি)
উত্তর: titleD
ভুটান সরকার শিক্ষা, অর্থনৈতিক এবং শাস্তিমূলক ব্যবস্থার মাধ্যমে তামাক বিক্রয় ও সেবনকে সক্রিয়ভাবে নিরুৎসাহিত করছে। তামাক নিয়ন্ত্রণ আইন দ্বারা তামাক বিক্রয় নিষিদ্ধ, আমদানির উপর শুল্ক আরোপ এবং একজন ব্যক্তির ব্যবহারের পরিমান ও স্থান নিয়ন্ত্রণ করা হয়। এই আইনটি তামাক নিয়ন্ত্রণ কার্যালয়ের মাধ্যমে তামাক নিয়ন্ত্রণ বোর্ডকে স্বাস্থ্যসেবার মধ্যে নিবারণ কর্মসূচি সরবরাহ এবং তামাক নির্ভরতা নির্ণয় ও পরামরর্শ সম্পর্কিত পুনর্বাসন কেন্দ্রগুলির সাথে কাজ করার অনুমতি দিয়েছে।

তামাক নিয়ন্ত্রণ কার্যালয় ভুটান মাদকদ্রব্য নিয়ন্ত্রণ সংস্থা দ্বারা অধিষ্ঠিত করা হয়েছে এবং এটি নির্বাহী পরিচালকের নেতৃত্বে চলে। কার্যালয়টি ভুটানের তামাক নীতি বাস্তবায়নের বেশিরভাগ ক্ষেত্রে সমন্বয়ের জন্য বোর্ডের প্রতিনিধি হিসাবে কাজ করে। স্বাস্থ্য মন্ত্রণালয়, অর্থনৈতিক বিষয়ক মন্ত্রণালয়, অর্থ মন্ত্রণালয়, শিক্ষা মন্ত্রণালয় এবং স্বরাষ্ট্র ও সাংস্কৃতিক বিষয়ক মন্ত্রণালয় এই এক্টের আইনসমূহ এবং নির্দিষ্ট ক্ষেত্রে বোর্ডের নীতিমালা বাস্তবায়নের জন্য দায়বদ্ধ।

সঠিক অনুচ্ছেদ শিরোনাম কোনটি?
titleA. স্বাস্থ্য সমস্যা
titleB. মাদকাসক্তি এবং চিকিৎসা
titleC. জরুরী ও স্বাস্থ্য হটলাইন
titleD. তামাকজাত দ্রব্য
উত্তর: titleD
নিয়েলসেন বুকস্ক্যানের হিসাব অনুযায়ী, ২০১৮ সালের ১৯ ফেব্রুয়ারি পর্যন্ত যুক্তরাজ্যে ২৫২,৬৭৫ পাউন্ডে বইটির মোট ৩৩,৩৭৬টি কপি বিক্রি হয়। এর আগে ২০১৭ সালের নভেম্বর মাসে বইটির বিক্রি ৬১৮ কপি থেকে বেড়ে হয়েছিল ১,১৬৪ কপি, যা সাপ্তাহিক বৃদ্ধির হিসাবে ছিল ৮৮%। পরের বছর ৩ ফেব্রুয়ারি তারিখের মধ্যেই বইটির বিক্রি ২,০১২ কপিতে পৌঁছে যায়।

সঠিক অনুচ্ছেদ শিরোনাম কোনটি?
titleA. কাহিনি-সারাংশ
titleB. চলচ্চিত্রায়ন
titleC. বিক্রয়
titleD. গণমাধ্যম
উত্তর: titleC
ইয়াবা প্রধান উপাদান মেথঅ্যাম্ফিটামিন ও ক্যাফেইন। এটি উত্তেজক (স্টিমুল্যান্ট) মাদক দ্রব্য। মেথঅ্যাম্ফিটামিন জাতীয় মাদক ডাকতারের অনুমতিতে এডিএইচডি জাতীয় রোগে কিছু ক্ষেত্রে ওষুধ হিসাবে দেওয়া হতে পারে, তবে ইয়াবা ওষুধ হিসাবে ব্যবহারের মত বিশুদ্ধও নয় এবং উত্তেজক নেশার ভয়ানক মাত্রা ও স্বাস্থ্যের ক্ষতির ক্ষমতার জন্য এটি ওষুধ হিসাবে ব্যবহারের উপযুক্ত নয়।
এটি খেলে অনেক ধরনের সমস্যা হয় যেমন গায়ের চামড়ার নিচে কোনো পোকামাকড় নড়াচড়া করে মনে হয়।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. প্রকারভেদ
titleC. শ্রেণী : ঔষধ না মাদক
titleD. থাইল্যান্ড
উত্তর: titleC
সৈয়দ মহসিন আলী ২০১৫ সালের সেপ্টেম্বরে মারা যান। ২০১৫ সালের নভেম্বরে বাংলাদেশ নির্বাচন কমিশন চার প্রার্থীকে অযোগ্য ঘোষণা করলে সৈয়দা সায়রা মহসীন বিনা প্রতিদ্বন্দ্বিতায় নির্বাচিত হন।

বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ মহসিন আলী বিনা প্রতিদ্বন্দ্বিতায় নির্বাচিত হন।

সঠিক অনুচ্ছেদ শিরোনাম কোনটি?
titleA. সীমানা
titleB. ইতিহাস
titleC. ২০১০-এর দশকে নির্বাচন
titleD. ২০০০-এর দশকে নির্বাচন
উত্তর: titleC
ব্রাহ্মণবাড়ীয়া জেলার নবীনগর একটি প্রাচীন জনপদ। বৌদ্ধ যুগে এ এলাকা ছিল সমতট রাজ্যর্ভুক্ত। পরবর্তীকালে মুসলিম শাসনামলে ৩টি পরগনায় বিভক্ত ছিল বর্তমান নবীনগর উপজেলা। নবীনগর থেকে দক্ষিণ মুখী প্রবাহিত বুড়িনদীর (তিতাস নদীর শাখা) পূর্ব অংশ ছিল নুরনগর পরগনাভুক্ত, পশ্চিম অংশ ছিল রবদাখাত পরগনার্ভুক্ত এবং উত্তর দিকে মেঘনা ও তিতাস পারের অংশ ছিল শাহবাজপুর জনপদের সরাইল পরগনা। নবীনগর নামকরণ নিয়ে মত বিভেদ রয়েছে। তবে ইংরেজ শাসনামলে ভারত বর্ষের প্রথম ম্যাপ রোনাল্ড রে প্রণীত মানচিত্রে নবীনগরের নাম গুরুত্বের সাথে উল্লেখ থাকায় এর প্রাচীনত্ব প্রমাণিত হয়। নামকরণ নিয়ে দুটি ধারার জনশ্রুতির প্রচলন রয়েছে। প্রথম ধারার জনশ্রুতি অনুসারে প্রাচীনকালের জনৈক নবীন চন্দ্র নামক রাজার নামানুসারে নবীন এবং গড় শব্দের অপভ্রংশ থেকে গর-নবীনগর নাম করণ হয়েছে। কিন্তু এ এলাকার প্রাচীন ইতিহাসে নবীন চন্দ্র নামে কোন রাজা এমনকি জমিদারেরও সন্ধান পাওয়া যায়নি বলে এ জনশ্রুতি মেনে নেয়া যায় না। অন্যদিকে দ্বিতীয় ধারার জনশ্রুতি অনুসারে মুসলিম শাসনামলে ঈদে মিলাদুন্নবীর দিন নবী এবং নগর দুটি শব্দের সংমিশ্রনে নবীনগর নাম করণ করা হয়েছে। তুলনামূলকভাবে দ্বিতীয় ধারার জনশ্রুতির স্বপক্ষে সত্যতা পাওয়া যায়।

সঠিক অনুচ্ছেদ শিরোনাম কোনটি?
titleA. কৃষি
titleB. অর্থনীতি
titleC. অবস্থান ও আয়তন
titleD. ইতিহাস
উত্তর: titleD
২০১০ সালের ৫ ওডিআইয়ের সমন্বয়ে গড়া মাইক্রোম্যাক্স ওডিআই সিরিজে জিম্বাবুয়ে স্বাগতিক বাংলাদেশের বিপক্ষে অংশ নেয়। জেমি সিডন্স তার ২য় সন্তানের জন্মগ্রহণ উপলক্ষ্যে অস্ট্রেলিয়ায় চলে যান। ফাউন্টেনকে ৩য় ও ৪র্থ ওডিআইয়ের জন্য সাময়িকভাবে বাংলাদেশ দলের প্রধান কোচ নিযুক্ত করা হয়। তন্মধ্যে বাংলাদেশ ৩য় ওডিআইয়ে জয় পায় ও ৪র্থ ওডিআই বৃষ্টির জন্য পরিত্যক্ত ঘোষিত হয়। এরফলে ফাউন্টেন প্রথম বেসবল কোচ হিসেবে যে-কোন আইসিসি পূর্ণাঙ্গ সদস্যভূক্ত জাতীয় ক্রিকেট দলের প্রধান কোচের মর্যাদা পান। পাশাপাশি প্রথম বেসবল কোচ হিসেবে যে-কোন আইসিসি পূর্ণাঙ্গ সদস্যভূক্ত ক্রিকেট দলকে নির্দেশনা দেন (১৯৯৮ সালে ওয়েস্ট ইন্ডিজ)।

সঠিক অনুচ্ছেদ শিরোনাম কোনটি?
titleA. কোচিং
titleB. ২০১৪ এশিয়ান গেমস
titleC. ইংল্যান্ডে আইসিসি চ্যাম্পিয়ন্স ট্রফি
titleD. প্রধান কোচ
উত্তর: titleD
রাউজান উপজেলার আওতাধীন সাবেক ৫নং সুলতানপুর ইউনিয়ন সম্পূর্ণ ও ৪নং গহিরা ইউনিয়নের কিছু অংশ নিয়ে ১৯৯৮ সালে রাউজান পৌরসভা গঠিত হয়।
এটি একটি 'খ' শ্রেণীর পৌরসভা। এ পৌরসভার প্রশাসনিক কার্যক্রম রাউজান থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৯টি ওয়ার্ডে বিভক্ত।

ওয়ার্ডভিত্তিক রাউজান পৌরসভার আওতাধীন এলাকাসমূহ হল:
সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক এলাকা
titleC. অবস্থান ও সীমানা
titleD. জনসংখ্যা
উত্তর: titleB
দের নার্সেসিয়ান ১৮৯৬ খ্রিষ্টাব্দে কনস্টান্টিনোপলে জন্মগ্রহণ করেন; তিন সন্তানের মধ্যে তিনি সবচেয়ে ছোটো ছিলেন। তিনি একটি স্বচ্ছল পরিবার থেকে এসেছিলেন এবং তার মামা মালাশিয়া ওর্মানিয়ান কনস্টান্টিনোপলের আর্মেনিয়ান কুলপতি ছিলেন। তিনি ছোটোবেলায় মবাবাকে হারিয়েছিলেন; নয় বছর বয়সে তার মা আকবি এবং আঠারো বছর বয়সে তার বাবা মিহরান-এর জীবনাবসান হয়। তিনি ইয়েশায়ন যাজক স্কুল এবং কনস্টান্টিনোপলের ইংলিশ হাই স্কুল থেকে স্নাতক হয়েছিলেন, অল্প বয়সেই আর্মেনিয়ান, ইংরেজি এবং ফরাসি ভাষায় সাবলীল দক্ষতা অর্জন করেছিলেন। ১৯১৫ খ্রিষ্টাব্দে আর্মেনিয়ান গণহত্যা চলাকালে দের নার্সেসিয়ান এবং তার বোন আরাক্স (ততদিনে অনাথদ্বয়) ইউরোপে চলে যেতে বাধ্য হয়েছিলেন, সেখানে তারা জেনেভাতে বাস করতে থাকেন। দের নার্সেসিয়ান ১৯১৯ খ্রিষ্টাব্দ ফ্রান্সের প্যারিসে থিতু হওয়া পর্যন্ত বেশ কয়েক বছর জেনেভা বিশ্ববিদ্যালয়ে পড়াশোনা করেছিলেন।

দের নার্সেসিয়ান সোরবোন বিশ্ববিদ্যালয়ে ভরতি হয়েছিলেন, তিনি ইকোলে দেস হাউটিস এটুদেস দি ইউনভার্সিটি দি প্যারিসে ইতিহাস পাঠরত ছিলেন। তিনি প্রখ্যাত বাইজেন্টিনোলজিস্ট চার্লস দিহল এবং গ্যাব্রিয়েল মিলেট এবং শিল্প ইতিহাসবিদ হেনরি ফোকিলনের তত্ত্বাবধানে অধ্যয়ন করেছেন। ১৯২২ খ্রিষ্টাব্দে তিনি মিলেটের সহকারী হন এবং তার আনুকূল্যে ১৯২৯ খ্রিষ্টাব্দে নিজের প্রথম নিবন্ধের একটা প্রকাশ করেন। মধ্যযুগের শেষ নাগাদ তিনি তার "ডক্টরেট" ডি'ট্যাট, "ল'ইলাস্ট্রেশন ডু রোমান দে বারলাম এট যোসাফ" এবং আর্মেনিয়ান আলোকায়িত পাণ্ডুলিপির একটা গবেষণাপত্র উপস্থাপন করেছিলেন যে দুটো গবেষণাপত্র (স্নাতক শিক্ষার্থীদের তখন দুটো গবেষণাপত্র জমা দিতে হতো) খুবই সমাদরে গৃহীত হয়েছিল ("মেনশন ত্রেস অনরেবল" হিসেবে গৃহীত")," এবং ১৯৩৭ খ্রিষ্টাব্দে যখন প্রকাশিত হয় ওই দুটো রচনা-ই : আকাদেমি দেস ইন্সক্রিপশন্স এট বেল্লেস-লেটার্স এবং রিভিউ দেস এটুদেস গ্রেক্যুইজ পুরস্কারে ভূষিত করা হয়।

সঠিক অনুচ্ছেদ শিরোনাম কোনটি?
titleA. গ্রন্থপঞ্জি
titleB. জীবনপঞ্জি
titleC. অধ্যাপক এবং অগ্রদূত
titleD. শিক্ষা
উত্তর: titleD
১৯৯১ সাল পর্যন্ত আর্মেনিয়া সোভিয়েত ইউনিয়নের অংশ ছিল। সোভিয়েত ইউনিয়নের পতনের পর থেকে আর্মেনিয়া ও রাশিয়ার মধ্যে ঘনিষ্ঠ সম্পর্ক বিদ্যমান। ১৯৮৮–১৯৯৪ সালের নাগর্নো-কারাবাখ যুদ্ধের সময় রাশিয়া আর্মেনিয়াকে সক্রিয়ভাবে সহযোগিতা প্রদান করে। আর্মেনিয়া সিআইএসকে শক্তিশালী করার রুশ পদক্ষেপকে সমর্থন করেছে। আর্মেনিয়া রুশ-নেতৃত্বাধীন সামরিক জোট সিএসটিও এবং যৌথ সিআইএস বিমান প্রতিরক্ষা ব্যবস্থার সদস্য। প্রায় ৪,৫০০ রুশ সীমান্তরক্ষী আর্মেনীয় সীমান্তরক্ষীদের সঙ্গে যৌথভাবে আর্মেনিয়ার তুর্কি ও ইরানি সীমান্ত পাহারা দেয়। ১৯৯৭ সালে স্বাক্ষরিত একটি চুক্তি অনুযায়ী রাশিয়া আর্মেনিয়ার গুমরিতে সামরিক ঘাঁটি স্থাপন করেছে। ২০১০ সালে রাশিয়া ও আর্মেনিয়ার মধ্যে স্বাক্ষরিত একটি চুক্তি অনুযায়ী রাশিয়া ২০৪৪ সাল পর্যন্ত ঘাঁটিটি ব্যবহার করতে পারবে। ২০১৫ সালের ২ জানুয়ারি আর্মেনিয়া রুশ-নেতৃত্বাধীন ইউরেশীয় ইউনিয়নের একটি পূর্ণ সদস্যে পরিণত হয়।

২০১৬ সালের নভেম্বরে রুশ রাষ্ট্রপতি ভ্লাদিমির পুতিন একটি যৌথ রুশ ও আর্মেনীয় সশস্ত্রবাহিনী গড়ে তোলার প্রস্তাব অনুমোদন করেন। একই বছর রাশিয়া আর্মেনিয়ার নিকট এক ডিভিশন ইস্কান্দার-এম ব্যালিস্টিক ক্ষেপনাস্ত্র সরবরাহ করে।

সঠিক অনুচ্ছেদ শিরোনাম কোনটি?
titleA. দক্ষিণ ওসেটিয়া
titleB. ভারত
titleC. আর্মেনিয়া
titleD. তিউনিসিয়া
উত্তর: titleC
মহিষাসুর অসুর, অর্থাৎ দেবদ্রোহী। তাই দেবীপ্রতিমায় দেবীর পদতলে দলিত এই অসুর ‘সু’ এবং ‘কু’-এর মধ্যকার চিরকালীন দ্বন্দে অশুভ শক্তির উপর শুভশক্তির বিজয়ের প্রতীক। স্বামী প্রমেয়ানন্দের ভাষায়, 
তবে অসুর হলেও দুর্গোৎসবে মহিষাসুরেরও পূজার চল আছে। "কালিকা পুরাণ" অনুসারে, মৃত্যুর কিছুকাল পূর্বে নিজের মৃত্যুদৃশ্য স্বপ্নে দেখে ভীত মহিষাসুর ভদ্রকালীকে তুষ্ট করেছিলেন। ভদ্রকালী তাকে রক্ষার প্রতিশ্রুতি না দিলেও তার ভক্তিতে তুষ্ট হয়ে বরদান করতে ইচ্ছুক হন। মহিষাসুর দেবতাদের যজ্ঞভাগ বর চাইলে দেবী সেই বর দিতে অস্বীকৃত হন; কিন্তু মহিষাসুরকে এই বর দেন যে যেখানেই দেবী পূজিতা হবেন, সেখানেই তার চরণতলে মহিষাসুরেরও স্থান হবে।

সঠিক অনুচ্ছেদ শিরোনাম কোনটি?
titleA. মহিষাসুরের কাহিনি
titleB. পেচক
titleC. রাজা সুরথের গল্প
titleD. মহিষাসুর
উত্তর: titleD
১৯৭৪ সালের সময়, পিংক ফ্লয়েড তিনটি নতুন রচনা স্কেচ করেছিল, "রেভিং অ্যান্ড ড্রোলিং", "ইউ গট্টা বি ক্রেজি" এবং "শাইন অন ইউ ক্রেজি ডায়মন্ড"। ১৯৭৩ সালের "দ্য ডার্ক সাইড অব দ্য মুন"-এর পর, এই গানগুলি ফ্রান্স ও ইংল্যান্ডে ব্যান্ডের প্রথম সফর, ধারাবাহিক এবং কনসার্টের কয়েকটি অনুষ্ঠানের সময় পরিবেশিত হয়েছিল। যেহেতু পিংক ফ্লয়েড কখনই কোনও প্রচারক নিযুক্ত করেনি এবং সংবাদমাধ্যম থেকে নিজেদের দূরে রাখতো, তাই গণমাধ্যমের সাথে তাদের সম্পর্ক বিরূপ হতে শুরু করে। পরে ব্যান্ডের নতুন উপাদান নিয়ে সিড ব্যারেটের ভক্ত নিক কেন্টের "এনএমই" সাময়িকীর একটি সমালোচনামূলক পর্যালোচনায় মেইসন বলেছিলেন যে, ব্যান্ডকে একত্রে রাখার ক্ষেত্রে প্রভাব পড়তে পারে, কারণ তারা ১৯৭৫ সালের প্রথম সপ্তাহেই স্টুডিওতে ফিরে এসেছিল।

সঠিক অনুচ্ছেদ শিরোনাম কোনটি?
titleA. কণ্ঠ
titleB. রেকর্ডিং
titleC. তথ্যসূত্র
titleD. পটভূমি
উত্তর: titleD
প্রচলিত শালীনতার দিকে লক্ষ্য করে ভেলকিনি () ধরনের সাঁতারের পোশাক তৈরি করা হয়েছে। এটি মূলত নকশা করা হয়েছে মুসলিম নারীদের পরিধানের জন্য, তাদের চর্চাকৃত ঐতিহ্যগত শালীনতার প্রতি লক্ষ্য রেখে। ধর্মীয় ও অন্যান্য কিছু কারণে অনেক মুসলিম নারী তাদের শরীরকে আবৃত রাখতে আগ্রহী। ভেলকিনি অনেকটা হাঁটা বা দৌড়ানোর পোষাকের (ট্র্যাকস্যুট) মতো। যদিও এখানে বাড়তি হিসেবে একটি মস্তকবন্ধনী থাকে। ভেলকিনি পোষাক হিসেবে ঢিলেঢালা ধরনের এবং এখানে প্যান্ট, শার্টের সাথে যুক্ত থাকে। যদিও শালীন, তবুও কিছু সুইমিং পুলে এ ধরনের বিকিনি বা সাঁতারের পোশাক পরিধান করা গ্রহণযোগ্য নয়। এক্ষেত্রে কারণ হিসেবে লৈঙ্গিক ও স্বাস্থ্যগত কারণকে উল্লেখ করা হয়।

সঠিক অনুচ্ছেদ শিরোনাম কোনটি?
titleA. স্ট্রিং বিকিনি
titleB. পিউবিকিনি
titleC. স্লিং বিকিনি
titleD. ভেলকিনি
উত্তর: titleD
লি-থাং সহরে বসবাসকালে তিব্বতের দক্ষিণ-পূর্ব প্রান্তে অবস্থিত 'জাং-সা-থাম () রাজ্যের সেনাবাহিনী এই শহর অবরোধ করলে সাংস-র্গ্যাস-দ্পাল যুদ্ধ বন্ধ করার জন্য আবেদন করেন। 'জাম-দ্ব্যাংস-গ্রাগ্স-পা () নামক 'জাং-সা-থাম রাজ্যের রাজার আমন্ত্রণে তিনি তার রাজ্যে যান ও রাজাকে ধর্মশিক্ষা প্রদান করেন। তার মধ্যস্থতায় 'জাম-দ্ব্যাংস-গ্রাগ্স-পা বারো বছর তিব্বত আক্রমণ থেকে বিরত থাকেন। এরপর দ্বিতীয় দলাই লামা ও পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অনুরোধে তিনি ঐ রাজ্যে 'ব্রাং-রা () বৌদ্ধবিহার স্থাপন করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. 'জাং-সা-থাম রাজ্যের সঙ্গে সম্পর্ক
titleC. বিহার সংস্কার
titleD. শেষ জীবন
উত্তর: titleB
আমিনী ১৫ নভেম্বর ১৯৪৫ সালে ব্রাহ্মণবাড়িয়া জেলার আমীনপুর গ্রামে জন্মগ্রহণ করেন। নিজ জেলার জামেয়া ইউনুসিয়া মাদ্রাসায় প্রাথমিক ও মুন্সিগঞ্জ জেলার মোস্তফাগঞ্জ মাদরাসায় ৩ বছর পড়ালেখা করে ১৯৬৭ সালে জামিয়া কুরআনিয়া আরাবিয়া লালবাগ মাদ্রাসায় ভর্তি হন ও দাওরায়ে হাদীসে সনদ অর্জন করেন। ১৯৬৯ সালে পাকিস্তানের করাচির নিউ টাউন মাদরাসায় ভর্তি হন ও এক বছর উলুমুল হাদীসের উপর উচ্চ শিক্ষা লাভ করেন।

সঠিক অনুচ্ছেদ শিরোনাম কোনটি?
titleA. সমালোচনা
titleB. ব্যক্তিগত জীবন
titleC. প্রারম্ভিক জীবন
titleD. কর্মজীবন
উত্তর: titleC
"টিন টাইটান্স"কে কখনওই ডিসি অ্যানিমেটেড ইউনিভার্স বা "দ্য ব্যাটম্যান" অ্যানিমেটেড সিরিজের অংশ হিসেবে প্রতিষ্ঠিত করা হয়নি। প্রযোজক ব্রুস টিম বলেছেন যে এ সিরিজটির সঙ্গে "জাস্টিস লিগ আনলিমিটেড"-এর কোনও ক্রসওভার ঘটবে না। স্পিডি চরিত্রটি, যার প্রথম আবির্ভাব "উইনার টেক অল" পর্বে, পরবর্তীতে "জাস্টিস লিগ আনলিমিটেড"-এও উপস্থিত হয়, যেখানে তার পোশাকের নকশা "টিন টাইটান্স"-এর মতই থাকে ও অভিনেতাও (মাইক আরউইন) একই থাকে (যদিও তাকে কিছুটা বয়স্ক দেখানো হয়)। এ শোতে কিড ফ্ল্যাশের কণ্ঠ দিয়েছেন মাইকেল রোজেনবাউম, যিনি "জাস্টিস লিগ আনলিমিটেড"-এ ফ্ল্যাশের কণ্ঠ দিয়েছিলেন। সিরিজটির উত্তরসূরি "টিন টাইটান্স গো!"-তে ব্যাটম্যানের কয়েকটি উপস্থিতি আছে, কিন্তু তার কোনওটিতেই তাঁর কোনও সংলাপ নেই। ডিসি নেশনের "নিউ টিন টাইটান্স"-এর "রেড এক্স আনমাস্কড" নামের পর্বে ব্যাটম্যান এবং আলফ্রেড পেনিওর্থ দু'জনেই উপস্থিত হন। "টিন টাইটান্স গো!"-এর দ্বিতীয় মৌসুমের "লেট'স গেট সিরিয়াস" পর্বে ইয়াং জাস্টিস দলের আকুয়াল্যাড (যার কণ্ঠ দিয়েছেন কারি পেইটন), সুপারবয় এবং মিস মার্শান উপস্থিত হয়।

"এক্স-মেন: এভোলিউশন" এবং "ব্যাটম্যান: দি অ্যানিমেটেড সিরিজ"-এর মত সিরিজটি সিরিজের মূল অনুপ্ররণা যে কমিক থেকে পাওয়া সে কমিককে প্রভাবিত করেছে, যাদের মধ্যে আছে: ডিসির "৫২" কাহিনীতে বিস্ট বয়ের সিরিজের মতো বেগুনি ও কালো রঙের পোশাক পরিধান করা এবং পরবর্তীতে সিরিজের ধারালো কান ও দাঁত নিয়ে উপস্থিত হওয়া, "টাইটান্স টুমরো" কাহিনীতে ভবিষ্যতের সাইবর্গের বর্মের ধরন অ্যানিমেটেড সিরিজের সাইবর্গের মত হওয়া, "ওয়ান ইয়ার লেটার" কাহিনীতে রেভেনের তার অ্যানিমেটেড সিরিজের পোশাক ধারণ করা, "৫২" এবং "ফাইনাল ক্রাইসিস" সিরিজে মাস এবং মেনোস চরিত্রগুলোর উপস্থিতি, অ্যানিমেটেড সিরিজের চরিত্রের সঙ্গে মেলানোর জন্য জোতো চরিত্রটির "হটস্পট" হিসেবে পুনঃনামকরণ, এবং টাইটানদের সবচেয়ে সাম্প্রতিক কমিক সংস্করণের সাথে ভিলেন সিন্ডারব্লকের একটি যুদ্ধে উপস্থিত হওয়া।

সঠিক অনুচ্ছেদ শিরোনাম কোনটি?
titleA. ডিসি মূলধারার ওপর প্রভাব
titleB. ডিসি নেশন শর্ট এবং রিবুট
titleC. প্রতিক্রিয়া
titleD. মিডিয়া
উত্তর: titleA
১৮৯৫ সালে শৌখিন খেলোয়াড় হিসেবে সারে দলের পক্ষে খেলতে শুরু করেন লেভেসন গাওয়ার। ১৯২০ সালে সারে দলের পক্ষে সর্বশেষ খেলায় অংশ নেন। তবে, ১৯৩১ সাল পর্যন্ত মাঝে-মধ্যেই প্রথম-শ্রেণীর খেলায় অংশ নিতেন তিনি। সর্বমোট ২৭৭টি প্রথম-শ্রেণীর খেলায় অংশ নিয়ে চার সেঞ্চুরি সহযোগে ২৩.৭২ গড়ে ৭,৬৩৮ রান তুলেন। এছাড়াও, ২৯.৯৫ গড়ে ৪৬ উইকেট তুলে নেন। তন্মধ্যে, তিনবার পাঁচ উইকেট পেয়েছিলেন তিনি। ১৮৯৯ সালে অক্সফোর্ডের বিপক্ষে সাসেক্সের সদস্যরূপে প্রথম-শ্রেণীর ক্রিকেটে সর্বোচ্চ ১৫৫ রান করেছিলেন। অসাধারণ ফিল্ডার হিসেবেও তার সুনাম ছিল। সর্বমোট ১০৩টি ক্যাচ তালুবন্দী করেন তিনি।

১৯০৮ থেকে ১৯১০ সময়কালে সারে দলকে নেতৃত্ব দেয়ার সুযোগ পান লেভেসন গাওয়ার ও কাউন্টি চ্যাম্পিয়নশীপের পয়েন্ট তালিকায় দলকে যথাক্রমে ৩য়, ৫ম ও ২য় স্থানে নিয়ে যান। ১৯২৬ থেকে ১৯২৮ সাল পর্যন্ত সারের কোষাধ্যক্ষের ভূমিকায় অবতীর্ণ হন। এছাড়াও, ১৯২৯ থেকে ১৯৩৯ সাল পর্যন্ত সারে ক্লাবের সভাপতির দায়িত্বে ছিলেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. প্রারম্ভিক জীবন
উত্তর: titleB
কেনেথ এন্ডারসনের লেখা ছিল সাদাসিধে, বর্ণনা মূলক ও বন্যপ্রাণী বিষয়ক তথ্যে পরিপূর্ণ। যদিও বেশির ভাগ লেখাই ছিল মানুষখেকো বাঘ ও চিতা বিষয়ক তথাপি তিনি অন্যান্য বন্যপ্রাণী যেমন হাতি, ভাল্লুক, বাইসন প্রভৃতি বন্যপ্রাণী ও অন্য শিকারির অভিজ্ঞতা নিয়েও অনেক নিবন্ধ অনেক লিখেছেন। শিকার ও শিকারি ছাড়াও কেনেথ এন্ডারসন বন্য কুকুর, হায়েনা, সাপ, বিভিন্ন ধরনের পাখি ও বন্য প্রকৃতি নিয়ে প্রচুর লিখেছেন।

বন্য প্রাণী ও প্রকৃতি ছাড়াও এন্ডারসনের লেখায় তৎকালীন ভারতের পাহাড়ি দারিদ্র পীড়িত মানুষের জীবনযাত্রা তাদের অর্থনৈতিক অবস্থা, রীতিনীতি, সংস্কৃতি, ধর্মবিশ্বাস, কুসংস্কার প্রভৃতি বিষয় অত্যন্ত নিখুঁত ও বিশ্বাসযোগ্য ভাবে ফুটে উঠেছে। তৎকালীন ভারতের রুগ্ন যোগাযোগ ব্যাবস্থা ও দুর্বল স্বাস্থ্যসেবার কথা তার লেখায় বহুবার উল্যেখিত হয়েছে।

সঠিক অনুচ্ছেদ শিরোনাম কোনটি?
titleA. লেখালেখি
titleB. শিকারি হয়ে উঠার পিছনের কাহিনী
titleC. শিক্ষা, কর্মজীবন ও পরিবার
titleD. শিকার জীবন
উত্তর: titleA
মহীশূর জেলা ১১°৪৫' থেকে ১২°৪০' উত্তর অক্ষাংশ এবং ৭৫°৫৭' থেকে ৭৭°১৫' পূর্ব দ্রাঘিমাংশের মধ্যে অবস্থিত। জেলার পূর্বদিকে ম্যান্ডায়া জেলা, দক্ষিণ-পূর্বের চামরাজনগর জেলা, দক্ষিণে কেরালা রাজ্য, পশ্চিমে কোডাগু জেলা, এবং উত্তরে হাসান জেলা। এটি ৬,৮৫৪ কিমি² (রাজ্যের মধ্যে ১২ তম স্থান) এলাকা নিয়ে গঠিত। মহীশূর জেলার প্রশাসনিক কেন্দ্র মহীশূর শহর। জেলাটি মহীশূর বিভাগের একটি অংশ। ১৯৯৮ সালে, মহীশূর জেলার থেকে চামরাজনগর জেলাকে পৃথক করা হয়েছিল।

জেলা দাক্ষিণাত্য মালভূমির উপর অবস্থিত, কাবেরী নদীর জলবিভাজিকা নিয়ে,। কাবেরী নদী জেলার উত্তর-পশ্চিমে এবং পূর্ব অংশে প্রবাহিত হয়। কাবেরী নদী জুড়ে একটি বাঁধ নির্মাণ করে কৃষ্ণ রাজা সাগরা জলাশয় নির্মান করা হয়, যা জেলার উত্তর প্রান্তে অবস্থিত। মহীশূর জেলা এবং আংশিক ভাবে কোডাগু জেলা নিয়ে নাগরহোল জাতীয় উদ্যানটি গঠিত হয়।
সঠিক অনুচ্ছেদ শিরোনাম কোনটি?
titleA. ভূগোল
titleB. নামের ব্যুৎপত্তি
titleC. জলবায়ু
titleD. জনসংখ্যার উপাত্ত
উত্তর: titleA
এই বিশ্ববিদ্যালয়ে রয়েছে একটি প্রশাসনিক ভবন, তিনটি অনুষদীয় ভবন এবং আরও দুটি অনুষদ ভবন ও একটি অনুষদের ভবন নির্মাণাধীন, চারটি ছাত্র হল, দুটি ছাত্রী হল, শিক্ষক ছাত্রকেন্দ্র (টিএসসি), একটি ব্যাংক, টিচার্স ক্লাব, চারটি কর্মচারী ভবন, তিনটি আবাসিক শিক্ষক ভবন, দুটি কর্মকর্তা ডরমিটরি, একটি অডিটরিয়াম, পরিবহন ব্যাবস্থার জন্য দুটি বাসস্ট্যান্ড। 
সঠিক অনুচ্ছেদ শিরোনাম কোনটি?
titleA. অবস্থান
titleB. কৃষি প্রকৌশল ও কারিগরি অনুষদ
titleC. সংগঠন
titleD. ভৌত স্থাপনাসমূহ
উত্তর: titleD
১৯১৪ সালের আগস্ট মাসে রবীন্দ্রনাথ সপরিবারে কৃষি-বৈজ্ঞানিক কাজের জন্য শান্তিনিকেতনের নিকটবর্তী সুরুল গ্রামের (বর্তমানে শ্রীনিকেতনের পার্শ্ববর্তী গ্রাম) কুঠিবাড়িতে আসেন। দিনেন্দ্রনাথ ঠাকুর এই সময় বেণুকুঞ্জের একটি খড়ের ঘরে থাকতেন। এই সময় "গীতালি" কাব্যগ্রন্থের জন্য যে নতুন গানগুলি তিনি রচনা করেছিলেন, সেগুলি প্রতিদিন সন্ধ্যায় এসে দিনেন্দ্রনাথকে শিখিয়ে যেতেন। সুরুলে অবস্থানকালেই ২৮ অগস্ট রবীন্দ্রনাথ "আগুনের পরশমণি ছোঁয়াও প্রাণে" গানটি রচনা করেন।

সঠিক অনুচ্ছেদ শিরোনাম কোনটি?
titleA. রচনা
titleB. প্রতিক্রিয়া
titleC. রেকর্ডে প্রকাশ
titleD. কথা
উত্তর: titleA
জানুয়ারী ২০১৭ সালের সহিংসতার কারণে আনুমানিক ৯২,০০০ রোহিঙ্গা বাস্তুচ্যুত হয়েছে; অক্টোবর ২০১৬ থেকে জানুয়ারি ২০১৭ সালের মধ্যে মায়ানমার থেকে প্রতিবেশী রাষ্ট্র বাংলাদেশে প্রায় ৬৫,০০০ রোহিঙ্গা পালিয়ে যায়, অপরদিকে আরো ২৩,০০০ লোক অভ্যন্তরীণভাবে বাস্তুচ্যুত হয়।

দশ হাজার মুসলিম রোহিঙ্গা, অনেকে স্থলপথে সীমান্ত পাড়ি দিয়ে বাংলাদেশে চলে আসে, এবং অনেকে সমুদ্রপথে ইন্দোনেশিয়া, মালয়েশিয়া এবং থাইল্যান্ডে, মায়ানমার থেকে পালিয়ে যায়।

২০১৭ সালের ফেব্রুয়ারিতে, বাংলাদেশ সরকার ঘোষণা দেয় যে, টেঙ্গার চর বঙ্গোপসাগরে একটি পাললিক দ্বীপে, নতুন শরণার্থীদের সাথে পূর্বথেকে অবস্থানরত ২২,০০০ রোহিঙ্গা শরণার্থীদের স্থানান্তর করার পরিকল্পনা নিয়েছে। মেঘনা নদীর ধূলাবৃত পলল থেকে তৈরি দ্বীপটি ২০০৭ সালে প্রথম আবির্ভূত হয়েছিল। নিকটতম বাসভূমি, হাতিয়া দ্বীপ প্রায় ৩০ কিলোমিটার দূরে। সংবাদ সংস্থাগুলি একটি আঞ্চলিক আধিকারিক উদ্ধৃতিতে এই পরিকল্পনাকে "ভয়ানক" হিসেবে বর্ণনা করেছে। এই পদক্ষেপটি এক চতুর্থাংশের মতো যথেষ্ট বিরোধিতার সম্মুখীন হয়েছে। মানবাধিকার সংগঠনগুলি এটাকে পরিকল্পিতভাবে জোরপূর্বক স্থানান্তর হিসাবে বর্ণনা করেছে। উপরন্তু, দ্বীপে বসবাসের অবস্থার উপর উদ্বেগ দেখা দিয়েছে, যা নিম্নভূমি এবং বন্যাপ্রবণ। দ্বীপটিকে "কেবলমাত্র শীতকালে প্রবেশযোগ্য এবং জলদস্যুদের একটি স্বর্গরাজ্য" হিসেবে বর্ণনা করা হয়েছে। বর্তমানে বসবাসরত রোহিঙ্গা শরণার্থী ক্যাম্প থেকে এটি নয় ঘণ্টা দূরে অবস্থিত।

রোহিঙ্গারা বাংলাদেশে শরণার্থী হিসেবে আশ্রয় নেওয়ার কারণে এখন পর্যন্ত ৬০০০ একর বন ধ্বংস হয়ে গেছে, ক্ষয়ক্ষতির পরিমাণ প্রায় ৫৪৯.৬০ কোটি টাকা। ২০১৮ সালের সেপ্টেম্বর পর্যন্ত প্রায় ১২ জন রোহিঙ্গা হাতির পদতলে পিষ্ট হয়ে মৃত্যুবরণ করেছে।

সঠিক অনুচ্ছেদ শিরোনাম কোনটি?
titleA. অং সান সু চি
titleB. এনজিও
titleC. আন্তর্জাতিক সহায়তা
titleD. শরণার্থী সংকট
উত্তর: titleD
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।

সঠিক অনুচ্ছেদ শিরোনাম কোনটি?
titleA. ভাষা ও সংস্কৃতি
titleB. অবস্থান ও সীমানা
titleC. দর্শনীয় স্থানসমূহ
titleD. ইতিহাস
উত্তর: titleD
আদিকাল থেকেই কৃষিকে এরা প্রধান পেশা হিসেবে গ্রহণ করেছে। নারী পুরুষ সবাই জমিতে কাজ করে। পুরুষেরা হাল চাষ এবং নারীরা বীজ বোনা ও ফসল তোলার কাজ করে। সাঁওতালরা কৃষিকাজের যন্ত্রপাতি নিজেরা তৈরি করে। শিকার করার ব্যাপারে এদের উৎসাহ খুব বেশি। বাংলাদেশে বন জঙ্গল কমে যাওয়ার কারণে তাদের এই পেশায় সমস্যার সৃষ্টি হয়েছে। বর্তমানে অনেক সাঁওতাল নারী-পুরুষ কুলি, মজুর, মাটি কাটার শ্রমিক ও অন্যান্য কাজ করে।

সঠিক অনুচ্ছেদ শিরোনাম কোনটি?
titleA. বিবাহ প্রথা
titleB. ভাষা ও নৃতাত্ত্বিক পরিচয়
titleC. পেশা
titleD. খাদ্যাভ্যাস
উত্তর: titleC
নিম্নে আন্তর্জাতিক পদ্ধতিতে মৌলিক এককগুলের জন্য সর্বশেষ গৃহীত আদর্শ উপস্থাপন করা হলঃ

দৈর্ঘ্যের একক (মিটার): ভ্যাকিউয়ামে বা বায়ু শূন্য স্থানে আলো '১/২৯৯৭৯২৪৫৮' সেকেন্ডে যে দূরত্ব অতিক্রম করে, তাকে "১ মিটার" বলে।

ভরের একক (কিলোগ্রাম): ফ্রান্সের স্যাভ্রেতে ইন্টারন্যাশনাল ব্যুর অব ওয়েটস্ এন্ড মেজারস-এ সংরক্ষিত প্লাটিনাম-ইরিডিয়াম সংকর ধাতুর তৈরি ৩.৯ সে.মি. ব্যাস এবং ৩.৯ সে.মি উচ্চতা বিশিষ্ট একটি সিলিন্ডারের ভরকে "১ কিলোগ্রাম" বলে।

সময়ের একক (সেকেন্ড): একটি সিজিয়াম- ১৩৩ পরমাণুর ৯১৯২৬৩১৭৭০টি স্পন্দন সম্পন্ন করতে যে সময় লাগে তাকে "১ সেকেন্ড" বলে।

তাপমাত্রার একক (কেলভিন): পানির ত্রৈধ বিন্দুর তাপমাত্রার '১/২৭৩.১৬' ভাগকে "১ কেলভিন" বলে।

তড়িৎ প্রবাহের একক (অ্যাম্পিয়ার): ভ্যাকিউয়ামে বা বায়ু শূন্য স্থানে এক মিটার দূরত্বে অবস্থিত অসীম দৈর্ঘ্যের এবং উপেক্ষণীয় প্রস্থচ্ছেদর দুটি সমান্তরাল সরল পরিবাহীর প্রত্যেকটিতে যে পরিমাণ তড়িৎ প্রবাহ চললে পরস্পরের মধ্যে প্রতি মিটার দৈর্ঘ্যে ২×১০^-৭নিউটন বল উৎপন্ন হয়, তাকে "১ অ্যাম্পিয়ার" বলে।

দীপন ক্ষমতার একক (ক্যান্ডলা): ১০[পারসেক] চাপে প্লাটিনামের হিমাঙ্কে (২০৪২ কেলভিন) কোনো কৃষ্ণবস্তুর পৃষ্ঠের '১/৬০০০০০' বর্গমিটার পরিমিত ক্ষেত্রফলের পৃষ্ঠের অভিলম্ব বরাবর দীপন ক্ষমতাকে "১ ক্যান্ডেলা" বলে।

পদার্থের পরিমাণের একক (মোল): যে পরিমাণ পদার্থ ০.০১২ কিলোগ্রাম কার্বন- ১২ এ অবস্থিত পরমাণুর সমান সংখ্যক প্রাথমিক ইউনিট থাকে, তাকে "১ মোল" বলে।

সঠিক অনুচ্ছেদ শিরোনাম কোনটি?
titleA. এসআই পদ্ধতিতে মৌলিক এককসমূহের সংজ্ঞা
titleB. মৌলিক রাশি
titleC. এককের আন্তর্জাতিক পদ্ধতি
titleD. লব্ধ রাশি
উত্তর: titleA
রোমানিয়া একটি ধর্মনিরপেক্ষ রাষ্ট্র এবং এর কোন রাষ্ট্রীয় ধর্ম নেই। জনসংখ্যার সিংহভাগ খ্রিস্টান হিসাবে তাদের পরিচয় দেয়। ২০১১ সালের আদমশুমারিতে, রোমানিয়ান অর্থোডক্স চার্চের অন্তর্ভুক্ত অর্থোডক্স খ্রিস্টান হিসাবে পরিচয় দাতাদের সংখ্যা মোট জনসংখ্যার ৮১.০%। অন্যান্য সংখ্যার মধ্যে রয়েছে প্রোটেস্ট্যান্টাইন (৬.২%), রোমান ক্যাথলিক (৪.৩%) এবং গ্রীক ক্যাথলিক (০.৮%)। বাকী জনসংখ্যার মধ্যে ১৯৫,৫৬৯ জন অন্যান্য খ্রিস্টীয় সম্প্রদায়ভুক্ত বা অন্য একটি ধর্মের অন্তর্ভুক্ত, যার মধ্যে ৬৪,৩৭৭ জন মুসলমান (বেশিরভাগ তুর্কি ও তাতারি নৃগোষ্ঠীর) এবং ৩,৫৯৯ ইহুদি (ইহুদিরা একবার রোমানিয়ান জনসংখ্যার ৪% গঠন করেছিল, ১৯৩০ সালের আদমশুমারিতে ৭২৮,১১৫ জন ছিল)। তদুপরি, ৩৯,৬৬০ জনের কোন ধর্ম নেই বা নাস্তিক, যদিও বাকিদের ধর্ম অজানা।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. ধর্ম
titleD. অর্থনীতি
উত্তর: titleC